b'\n_START_ARTICLE_\nVerigar\n_START_PARAGRAPH_\nVerigar je serija znamk, ki so  bile izdane in dane v po\xc5\xa1tni promet kmalu po razpadu Avstro-Ogrske in veljajo za prve\xc2\xa0\xc2\xbbslovenske\xc2\xab\xc2\xa0po\xc5\xa1tne znamke._NEWLINE_Serijo je leta 1918 zasnoval slovenski slikar Ivan Vavpoti\xc4\x8d. _NEWLINE_Seriji znamk je skupen motiv su\xc5\xbenja, ki trga verige. Znamke se sicer lo\xc4\x8dijo po barvi in izpisani vrednosti v avstro-ogrskih kronah. Kot su\xc5\xbeenj je upodobljen telovadec Stane Derganc z vzdevkom Verigar. _NEWLINE_Kljub napisoma\xc2\xa0\xc2\xbbDr\xc5\xbeava SHS\xc2\xab\xc2\xa0v cirilici (zgoraj) in v latinici (spodaj) je znamka dejansko pri\xc5\xa1la v promet \xc5\xa1ele leta 1919, ko se je Dr\xc5\xbeava SHS \xc5\xbee preimenovala v Kraljevino SHS.\n_START_SECTION_\nObele\xc5\xbeitev 100. obletnice\n_START_PARAGRAPH_\nOb 100. obletnici izida prvih slovenskih po\xc5\xa1tnih znamk je Po\xc5\xa1ta Slovenije izdala znamko v poli po 25 znamk, spremljata pa jo tudi ovitek in \xc5\xbeig prvega dne. Znamka predstavlja portret slikarja Ivana Vavpoti\xc4\x8da in motiv ene izmed znamk Verigar.'